**דומיניק תים** (בגרמנית: **Dominic Thiem**; נולד ב-3 בספטמבר 1993 בווינר נוישטאדט שבאוסטריה) הוא טניסאי אוסטרי מקצועני. נכון ליוני 2023 מדורג תים במקום ה-89 בעולם בסבב ה-ATP. דירוג השיא שלו היה 3, ב-2 במרץ 2020. עד כה זכה ב-17 תארים. 

הישג השיא של תים הוא זכייה בטורניר גראנד סלאם באליפות ארצות הברית הפתוחה בשנת 2020.

קריירה
------

### 2013

בשנת 2013, הגיע תים לרבע הגמר באליפות אוסטריה הפתוחה ובאליפות וינה הפתוחה.

### 2014

תים העפיל לאליפות אוסטרליה הפתוחה שנערכה בשנת 2014 משלב המוקדמות. בסיבוב הראשון הוא ניצח את ז'ואאו סוזה מפורטוגל ב-4 מערכות (7-5, 4-6, 3-6, 6-7 3-7). בסיבוב שני הוא הפסיד לקווין אנדרסון מדרום אפריקה (19 בטורניר) ב-3 מערכות (6-4, 6-3, 6-4).

באליפות מדריד הפתוחה באותה השנה, הוא השיג תים את הניצחון הגדול שלו עד כה, לאחר שניצח בסיבוב השני את המדורג שלישי בעולם, סטאן ואוורינקה משווייץ ב-3 מערכות (1-6, 6-2, 6-4).

באליפות צרפת הפתוחה שנערכה באותה שנה הוא הפסיד בסיבוב השני לרפאל נדאל מספרד (1 בעולם) ב-3 מערכות (6-2, 6-2, 6-3), שבסופו של דבר גם זכה בטורניר.

באליפות וימבלדון אותה שנה הוא הפסיד בסיבוב הראשון ללוק סוויל מאוסטרליה שעלה משלב המוקדמות ב-4 מערכות (7-5, 6-4, 3-6, 6-4).

באליפות אוסטריה הפתוחה שנערכה באותה שנה הוא הגיע עד למשחק הגמר שבו הפסיד לדויד גופין מבלגיה ב-3 מערכות (4–6, 6–1, 6–3).

באליפות ארצות הברית הפתוחה שנערכה בסוף אוגוסט תחילת ספטמבר אותה שנה הגיע תים לסיבוב הרביעי שבו הפסיד לתומאש ברדיך מצ'כיה (6 בעולם) ב-3 מערכות (6-1, 6-2, 6-4)

### 2015

באליפות אוסטרליה הפתוחה הפסיד תים בסיבוב הראשון, באליפות רוטרדם הפתוחה, הפסיד תים בסיבוב השני. באליפות מיאמי הפתוחה של אותה שנה הגיע תים לרבע הגמר.

במאי זכה תים באליפות ניס הפתוחה, לאחר ניצחון על לאונרדו מאייר, זהו טורניר ה-ATP הראשון בו זכה תים. באליפות צרפת הפתוחה 2015 הודח תים בסיבוב השני. באליפות וימבלדון 2015 ניצח תים את דודי סלע בסיבוב הראשון אך הפסיד בסיבוב השני של התחרות.

ביולי, זכה תים בתואר ה-ATP השני בקריירה בטורניר אומג לאחר שניצח את ז'ואאו סוזה. באוגוסט זכה בטורניר השלישי שלו בטורניר גשטאט לאח ניצחון על דויד גופין

את השנה סיים תים במקום 18 בעולם.

### 2016

את השנה החל תים עם העפלה לחצי הגמר של טורניר בריזביין, שם הפסיד לרוג'ר פדרר. באליפות אוסטרליה הפתוחה הפתוחה של אותה שנה הודח תים בסיבוב השלישי.

בפברואר של אותה שנה זכה תים בטורניר בואנוס איירס לאחר ניצחון על ניקולס אלמגרו, באותו חודש זכה תים גם בטורניר אקפולקו לאחר ניצחון על ברנדר טומיק.

בטורניר אינדיאן וולס של אותה שנה הגיע תים לסיבוב הרביע שם הפסיד לז'ו-וילפריד צונגה שדורג במקום התשיעי בעולם באותה תקופה. בסיבוב השלישי של אליפות איטליה הפתוחה ניצח תים בפעם הראשונה בקריירה את רוג'ר פדרר, באותו טורניר הפסיד תים ברבע הגמר. תים שמר על הישגו משנה שעברה וגם ב-2016 זכה בטורניר ניס לאחר ניצחון על אלכסנדר זברב מגרמניה.

#### חצי גמר גראנד סלאם ראשון

באליפות צרפת הפתוחה שנערכה בסוף מאי תחילת יוני, הוא העפיל לשלב חצי הגמר והפסיד לנובאק ג'וקוביץ' מסרביה. תים זכה בתואר הרביעי שלו באותו עונה לאחר ניצחון בטורניר שטוטגרט על פיליפ קולשרייבר, בכך הפך תים לשחקן ה-29 בעולם שזכה לנצח בטורנירים על שלושה סוגי מגרשים שונים באותה עונה. באליפות וימבלדון 2016 הודח תים בסיבוב השני. מאליפות ארצות הברית הפתוחה בטניס של אותה שנה פרש תים בסיבוב הרביעי עקב פציעה בברך.

את שנת 2016 סיים תים במקום שמיני בעולם.

### 2017

באליפות צרפת הפתוחה שנערכה בסוף מאי תחילת יוני, הוא העפיל לשלב חצי הגמר בפעם השנייה ברציפות והפסיד לרפאל נדאל (4 בעולם) ב-3 מערכות (6-3, 6-4, 6-0) שבסופו של דבר גם זכה בטורניר.

### 2018

#### גמר גראנד סלאם ראשון בקריירה

באליפות צרפת הפתוחה שנערכה בסוף מאי תחילת יוני אותה שנה הוא הגיע למשחק הגמר לראשונה בקריירה שלו והפסיד לרפאל נדאל (1 בעולם) ב-3 מערכות (4–6, 3–6, 2–6).

### 2019

באליפות אוסטרליה הפתוחה שנערכה בינואר 2019 הגיע תים לסיבוב השני שבו הפסיד לאלכסיי פופירין מאוסטרליה (קיבל כרטיס חופשי) לאחר שהוא פרש מהמשחק (7-5, 6-4, 2-0). בסיבוב הראשון הוא ניצח בקושי את בנואה פייר מצרפת (53 בעולם) ב-5 מערכות (4-6, 3-6, 7-5, 6-1, 3-6).

בטורניר אינדיאן וולס, בתחילת מרץ אותה שנה, זכה תים בתואר מאסטרס ראשון בקריירה כשניצח בגמר את רוג'ר פדרר (3 בעולם) ב-3 מערכות (6:3, 3:6, 5:7). הוא זכה בתואר ה-13 שלו באותה עונה, בברצלונה, כשניצח בגמר את דניל מדבדב (14 בעולם) בשתי מערכות (4:6, 0:6).

באליפות צרפת הפתוחה שנערכה בסוף מאי תחילת יוני אותה שנה הוא הגיע למשחק הגמר בפעם השנייה בקריירה שלו והפסיד שוב לרפאל נדאל (2 בעולם) ב-4 מערכות (3–6, 7–5, 1–6, 1–6).

### 2020

לראשונה בקריירה הגיע תים למשחק הגמר באליפות אוסטרליה הפתוחה שבו הפסיד לנובאק ג'וקוביץ' (2 בעולם) ב-5 מערכות (4–6, 6–4, 6–2, 3–6, 4–6). בסיבוב הרביעי הוא ניצח את גאל מונפיס מצרפת (10 בעולם) ב-3 מערכות (2-6, 4-6, 4-6), בשלב רבע הגמר הוא ניצח את רפאל נדאל (1 בעולם) ב-4 מערכות (6-7 3-7, 6-7 4-7, 6-4, 6-7 6-8) ובשלב חצי הגמר הוא ניצח את אלכסנדר זברב (7 בעולם) ב-4 מערכות (6-3, 4-6, 6-7 3-7, 6-7 4-7).

ב-2 במרץ דורג תים במקום שלישי בעולם, דירוג השיא שלו. בשל מגפת הקורונה לא נערכו משחקים ממרץ ועד סוף יולי. 

בטורניר סינסינטי שנערך באוגוסט אותה שנה הוא הפסיד כבר במשחק הראשון שלו בסיבוב השני לפיליפ קריינוביץ' מסרביה (32 בעולם) ב-2 מערכות (6-2, 6-1).

#### תואר גראנד סלאם ראשון

באליפות ארצות הברית הפתוחה, זכה תים בתואר ליחידים, גראנד סלאם הראשון בקריירה שלו לאחר ניצחון במשחק הגמר על אלכסנדר זברב (7 בעולם) ב-5 מערכות (2–6, 4–6, 6–4, 6–3, 7–6 8–6). בסיבוב השלישי הוא ניצח את מרין צ'יליץ' מקרואטיה (38 בעולם) ב-4 מערכות (2-6, 2-6, 6-3, 3-6), בסיבוב הרביעי הוא ניצח את פליקס אוז'ה-אליאסים מקנדה (21 בעולם) ב-3 מערכות (6-7 4-7, 1-6, 1-6), בשלב רבע הגמר הוא ניצח את אלכס דה מינור מאוסטרליה (28 בעולם) ב-3 מערכות (1-6, 2-6, 4-6) ובשלב חצי הגמר הוא ניצח את דנייל מדבדב מרוסיה (5 בעולם) ב-3 מערכות (6-2, 6-7 7-9, 6-7 5-7)

תארים בקריירה
-------------

| מספר | תאריך | טורניר | משטח | יריב בגמר | תוצאה |
| --- | --- | --- | --- | --- | --- |
| 1 | 2015  מאי | ניס, צרפת | חימר | ארגנטינהארגנטינה לאונרדו מאייר | 6–7(8)‏, 5-7, 7–6(2)‏ |
| 2 | 2015  יולי | אומג, קרואטיה | חימר | פורטוגלפורטוגל ז'ואאו סוזה | 4-6, 1-6 |
| 3 | 2015  אוגוסט | גשטאט, שווייץ | חימר | בלגיהבלגיה דויד גופין | 2-6, 5-7 |
| 4 | 2016  פברואר | בואנוס איירס, ארגנטינה | חימר | ספרדספרד ניקולס אלמגרו | 7–6(2)‏, 6-3, 7–6(4)‏ |
| 5 | 2016  פברואר | אקפולקו, מקסיקו | קשה | גרמניהגרמניה ברנדר טומיק | 7–6(6)‏, 6-4, 3-6 |
| 6 | 2016  מאי | ניס, צרפת | חימר | גרמניהגרמניה אלכסנדר זברב | 4-6, 6-3, 0-6 |
| 7 | 2016  יוני | שטוטגרט, גרמניה | דשא | גרמניהגרמניה פיליפ קולשרייבר | 6–7(2)‏, 4-6, 4-6 |

קישורים חיצוניים
----------------

ויקישיתוף מדיה וקבצים בנושא **דומיניק תים** בוויקישיתוף
* 

* אתר האינטרנט הרשמי של דומיניק תים (בגרמנית אוסטרית)

* אתר האינטרנט הרשמי של דומיניק תים (באנגלית)
* דומיניק תים, ברשת החברתית פייסבוק

* דומיניק תים, ברשת החברתית טוויטר

* דומיניק תים, ברשת החברתית אינסטגרם

* דומיניק תים, ברשת החברתית טיקטוק

* דומיניק תים, סרטונים בערוץ היוטיוב

* דומיניק תים, באתר ה-ATP

* דומיניק תים, באתר ה-ITF

* דומיניק תים, באתר גביע דייוויס
* אתר למנויים בלבד אמיר ענבר, "זה לא אני האמיתי": מאז שזכה סוף סוף בגראנד סלאם, הוא מתקשה לשוב לפסגה, באתר הארץ, 2 ביוני 2021

הערות שוליים
------------

1. ↑  "Rankings Singles". *ATP Tour*.

|  |  |
| --- | --- |
| בקרת זהויות עריכת הנתון בוויקינתונים | 
* GND: 1217718788
* VIAF: 3611160062479835790006
* WorldCat (עם VIAF): 3611160062479835790006

 |